Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 257/14/8806	Košice, 4.7.2014
EEČ : 2-65-180-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
- v dobe od 01.12.2013 do 31.03.2014 došlo k zanedbaniu vyživovacej povinnosti voči mal. XXXXX, nar. 21.06.2007, zvereného do výchovy matky XXXXX, nar. XXXXX, trvale bytom XXXXX, ul. XXXXX, rozsudkom Okresného súdu Košice-okolie č.k. 7C/196/2007-48  zo dňa 14.10.2008, ktorý nadobudol právoplatnosť dňa 04.03.2009, a ktorý bol potvrdený rozsudkom Krajského súdu v Košiciach pod č. k.  8CoP/51/2009-68  zo dňa 24.06.2009, kde bolo ustanovené prispievať výživné na maloletého XXXXX sumou vo výške 3.000,-Sk (99,58 €)  mesačne vždy do 15-tého dňa v mesiaci k rukám matky XXXXX, čím v období 4 mesiacov od 01.12.2013 do 31.03.2014 vznikol dlh na výživnom v celkovej výške 398,32 €, 

lebo zanikla trestnosť činu

Odôvodnenie:

	Uznesením povereného príslušníka Obvodného oddelenia Policajného zboru Kysak, ČVS: ORP-355/KY-KS-2014 zo dňa 09.04.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

V priebehu konania bol vypočutý obvinený XXXXX, ktorý dňa 25.05.2014 pri výsluchu uviedol, že celú vyživovaciu povinnosť uhradil. Následne predložil doklady o úhrade dlžného výživného. 

Túto skutočnosť potvrdila aj  XXXXX dňa 10.06.2014 pri výsluchu, kde uviedla, že obvinený uhradil  celé  výživné. 

Podľa § 215 ods. 1 písm. h/Trestného poriadku prokurátor zastaví trestné stíhanie ak zanikla trestnosť činu.

Podľa § 86 písm. a/Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalé nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor